Байден Орталық Азия басшыларын АҚШ-қа шақырды
"Байден Орталық Азия басшыларын АҚШ-қа шақырды" | "https://abai.kz/post/172685"
TITLE: Байден Орталық Азия басшыларын АҚШ-қа шақырды
URL: https://abai.kz/post/172685
META: "Байден Орталық Азия басшыларын АҚШ-қа шақырды" | "https://abai.kz/post/172685"
DATE: 21.08.2023
AUTHOR(s): Abai.kz
TOTAL WORDS: 106
TEXT: АҚШ президенті Джо Байден Орталық Азия елдері басшылығының қатысуымен саммит өткізуді жоспарлауда. 18 тамызда Forbes АҚШ президенті Джо Байденнің Өзбекстан президенті Шавкат Мирзияевке жолдаған хатының мәтінін жариялады. Онда АҚШ президенті өзбек басшысын қыркүйектің аяғында Нью-Йоркта БҰҰ-ның Бас Ассамблеясы сессиясының ашылуы кезінде өтетін "Орталық Азия- АҚШ" (С5+1) форматындағы бірінші саммитке шақырған. Хатта АҚШ пен Орталық Азия президенттерінің кездесуі 19- 20 қыркүйекте белгіленгені айтылады. "Мен БҰҰ-ның Бас Ассамблеясының сессиясын тағатсыздана күтемін. Онда біз халық өміріндегі ең маңызды мәселелер бойынша шешімдерге келеміз. 19-20 қыркүйектегі “C5+1” форматындағы ресми кездесуде сіз және әріптестерімізбен бірге қауіпсіздік, экономика және экология бойынша жалпы мақсаттарға жетуді талқылаймыз деп үміттенемін", - деп жазған Джо Байден. Abai.kz
